એક પળ જેના વિના ચાલતુ નહોતું… એના વિના આટલા વરસો ચાલી ગયા? એક નાનકડી વાત પણ પોતે અનિકેતને પૂછયા સિવાય કયારેય કરી હતી? ઇતિની બધી જવાબદારી અનિકેતની હતી. ઇતિ તો કયારેય કંઇ વિચારતી જ નહીં. બિન્દાસ..! બસ.. અનિકેત કહે તે આંખ મીંચીને કરવાનું.. સ્વીકારવાનું. અને આવડો મોટો નિર્ણય… તેણે એકલીએ લઇ લીધો હતો? એક ઋણાનુબંધ આમ અડધેથી છૂટી ગયો હતો… અને કોઇ અન્ય ઋણાનુબંધ અચાનક જોડાઇ ગયો હતો? એ સિવાય આવું બની જ કેમ શકે?